
REFERAT DE APROBARE A PROIECTULUI DE HOTĂRÂRE
 privind acordarea Titlului de Cetăţean de Onoare al Municipiului Timişoara lui 
Vasile Dolga și domnilor Horia Crișovan, Bogdan Oliver Nagy, Grigore Bujor Hariga, Doru Apreotesei, Dietrich Krauser, Eugen Dorel Titz, Mario Florescu și Marian Odangiu, membri ai grupului Pro Musica


	
1. Considerații generale

Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016, reprezintă cea mai înaltă distincţie acordată de către Consiliul Local al Municipiului Timişoara şi se decernează unor personalităţi care, prin realizările lor excepționale, au făcut cunoscut numele municipiului Timişoara în ţară şi străinătate. 

2. Obiective

Imaginea Timişoarei, Capitală Europeană a Culturii în anul 2023, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu merite deosebite, personalități cu distinsă statură civică și politică, persoane distinse prin felul ȋn care și-au servit concetățenii. 
Menirea Titlului de „Cetăţean de Onoare al Municipiului Timişoara” este aceea de a-i pune în valoare şi de a recunoaște meritele personalităților care au contribuit semnificativ la dezvoltarea municipiului Timişoara, sporindu-i prestigiul și onoarea.

3. Cazul specific:
Vasile Dolga și domnii Horea Crișovan, Bogdan Oliver Nagy, Grigore Bujor Hariga, Doru Apreotesei, Dietrich Krauser, Eugen Dorel Titz, Mario Florescu și Marian Odangiu sunt personalități ale orașului nostru, care, cu dăruire și consecvență și-au legat numele de viața culturală a Timișoarei  și de grupul Pro Musica, creditat pentru Imnul Municipiului Timișoara, expresie de mare putere sugestivă pentru spiritul Revoluției din ‘89 și curajul vizionar al timișorenilor.
Elementele biografice principale ale celor nouă sunt punctate ȋn Raportul de specialitate aferent propunerii de Hotărâre a Consiliului Local. Dintre aceste personalități, unele s-au remarcat ȋn principal ca muzicieni, alții ca spirite creative multi-disciplinare, ȋnsă cu toții sunt cunoscuți societății timișorene ca oameni de inițiativă, dăruiți cu totul harului lor; ȋmpreună sub umbrela Pro Musica, pot fi considerați pe drept o gardă a spiritului timișorean și valorilor care-l ȋncheagă.


Concluzii:

Ţinând cont de cele enumerate mai sus, apreciem ca oportună promovarea proiectului de hotărâre privind acordarea Titlului de “Cetăţean de onoare al Municipiului Timişoara” membrilor grupului Pro Musica: Vasile Dolga (post-mortem), Horea Crișovan, Bogdan Oliver Nagy, Grigore Bujor Hariga, Doru Apreotesei, Dietrich Krauser, Eugen Dorel Titz, Mario Florescu și Marian Odangiu, pentru activitatea artistică depusă ȋn slujba prestigiului Timișoarei, şi supunem dezbaterii Consiliului Local documentaţia aferentă. 

